Procesul verbal al şedinţei din data de 12.04.2017

Şedinţa a fost condusă de Manager General  Dr. Grasu Alis. 


Pentru degrevarea activităţii SABIF, care în multe situaţii este solicitat pentru efectuarea unor tratamente sau pansamente, dr. Grasu Alis a cerut echipajelor să recomande pacientilor aflaţi în aceste situaţii să solicite serviciile firmelor de îngrijiri la domiciliu. Asiguratul ce are recomandare de la medicul de familie sau de la medicul specialist are dreptul prin lege să beneficieze de îngrijiri la domiciliu.


A fost prezentat un material informativ al Colegiului Medicilor din Municipiul București prin care se anunţă organizarea în perioada 20-22 aprilie 2017 a "Conferinței CMMB", ediția a V-a. Manifestarea este creditată cu 14 puncte EMC.

Managerul General a anunţat că SABIF are în plan organizarea a 4 noi cursuri de pregătire profesională: un curs de ALS pentru asistenţi medicali, acreditat de Colegiul Asistenţilor Medicali, un curs de prim ajutor, un curs de naştere la domiciliu pentru personalul angajat în ultimii 3 ani şi un curs de EKG pentru angajaţii noi.


S-a discutat situaţia ambulanţelor defecte. În prezent sunt 24 masini defecte din care 8 vor ieşi din reparaţie în zilele următoare. Dl. Pelteacu Dan va pleca în service pentru a verifica activităţile desfăşurate.

A fost pusă în discuţie aglomerarea cazurilor la schimbul de tură, s-au căutat soluţii pentru rezolvarea acestei situaţii printr-o mai mare responsabilizare a echipajelor.

Pentru perioada sărbătorilor de Paşte nu se vor acorda zile de concediu de odihnă sau de recuperare  pentru personalul operativ. Dr. Grasu Alis a atenţionat echipajele să îşi completeze necesarul de medicamente şi materiale sanitare, să păstreze curăţenia în ambulanţe şi la sediile substaţiilor.


Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.


Aşa cum s-a convenit pentru şedinţele săptămânale, au fost predate Directorului Medical de către fiecare microstaţie situaţiile STEMI, resuscitări şi intubări.


În finalul şedinţei caietele de control de la microstaţii au fost vizate de Managerul General. 
fost vizate de Managerul General. 
